Godzilla un Kongs: Jaunā impērija
"Godzilla un Kongs: Jaunā impērija" (angļu: Godzilla x Kong: The New Empire) ir 2024. gada ASV monstru filma. Filmas režisors ir Ādams Vingārds, veidojusi studija Legendary Pictures un izplata Warner Bros. Pictures. Šis ir turpinājums filmai Godzilla vs. Kong (2021) un piektā filma Monsterverse franšīzē, kā arī 38 filma "Godzillas" franšīzē un 13 filma "Kingkonga" franšīzē. Galvenās lomas filmā atveido Rebeka Hola, Braiens Tairī Henrijs, Dens Stīvenss, Keilija Hotla, Alekss Fernss un Fala Čena. Hola, Henrijs un Hotla atveido savas lomas no iepriekšējām filmām. Filmā Kongs Dobajā Zemē sastopas ar vairākiem savas sugas pārstāvjiem, un viņam atkal jāapvienojas ar Godzillu, lai apturētu tirānisko saldējošās elpas vadoni Titānu, no virsmu iznīcināšanas. Pēc filmas Godzilla vs. Kong labajiem kases ieņēmumiem un straumēšanas panākumiem COVID-19 pandēmijas laikā, 2022. gada martā Legendary paziņoja par turpinājuma izstrādi, un to ka filmēšanu uzsāks jau tajā pašā gadā. 2022. gada maijā ziņoja, ka Vingārds atgriezīsies režisora amatā. Filmēšana sākās 2022. gada jūlijā Goldkostā, Austrālijā, un beidzās 2022. gada novembrī. Filmas "Godzilla un Kongs: Jaunā impērija" pirmizrāde notika Graumana ķīniešu teātrī 2024. gada 5. martā, savukārt ASV un Latvijas kinoteātros to sāka demonstrēt no 29. marta. Filma saņēma dažādus kritiķu vērtējumus, daudzi to salīdzināja ar filmu Godzilla Minus One. Filmas pasaules kases ieņēmumi ir vairāk nekā 567 miljoni ASV dolāru pie 135–150 miljonu liela ražošanas budžeta, padarot to par trešo ienesīgāko 2024. gada filmu.